అంజూరం
అంజూరంను "మంచి మేడి", "సీమ అత్తి", "తినే అత్తి" అని కూడా అంటారు. ఇది మోరేసి కుటుంబానికి చెందినది. దీని వృక్ష శాస్త్రీయ నామం ఫికస్ కారికా. అంజూర చెట్టు అందమైన, ఆసక్తికరమైన, విశాలంగా పెరిగే చిన్న చెట్టు. ఇది ఎక్కువగా ఎత్తు కంటే విశాలంగా పెరుగుతుంది. ఇది సుమారు 15 నుంచి 30 అడుగుల ఎత్తు పెరుగుతుంది. ఈ చెట్టు యొక్క బెరడు నున్నగా తెల్లని బూడిద రంగులో ఉంటుంది. ఈ చెట్టు యొక్క ఆకులు ఇది ఫలానా చెట్టు అని గుర్తించే విధంగా ఆకృతిని కలిగి ఉంటాయి. ఈ చెట్టు ఆకులు 4 అంగుళాల పొడవు కలిగి 3 లేక 5 భాగాలుగా చీలి ఉంటాయి. ముఖ్యంగా వీటి ఆకులు బొప్పాయి చెట్టు ఆకుల ఆకారంలో ఉంటాయి. ఈ చెట్టు యొక్క ఫలాన్ని అంజూర ఫలం అంటారు. గుడ్డు ఆకారం లేక శిఖరం ఆకారం లేక బేరి పండు ఆకారంలో ఉండే ఈ పండు 1 నుంచి 4 అంగుళాల పొడవు ఉంటుంది. ఈ పండ్లు పసుపు రంగు ఆకుపచ్చ రంగు కలగలసిన రంగు నుంచి తామ్రం, కంచు లోహాల వంటి రంగు వరకు మార్పు చెందుతాయి లేక ముదురు వంగ పండు రంగులో ఉంటాయి. తినదగిన ఈ పండ్ల కోసం సహజసిద్ధంగా పండే ఇరాన్ మరియు మెడిటెర్రానియన్ తీర ప్రాంతాలలోనే కాక ప్రపంచ వ్యాప్తంగా అన్ని చోట్ల ఈ అంజూరాన్ని పెంచుతున్నారు. మొట్టమొదట పారసీ (Persian) రాజ్యం నుండి వచ్చిన అంజూరాన్ని 5 వేల సంవత్సరాలకు పూర్వమే మానవుల చేత సాగుబడి చేయబడింది.
దేవదారు నూనె
దేవదారు నూనె ఒక ఆవశ్యక నూనె.దేవదారు నూనె ఒక సుగంధ పరిమళాన్ని కలిగిన నూనె. దేవదారు నూనెను ఆయుర్వేద మరియు దేశీయ వైద్యంలో ఉపయోగిస్తారు.దేవదారు చెట్టు వృక్షశాస్త్రపరంగా కుప్రేసియే కుటుంబానికి చెందినది. దేవదారు వృక్షశాస్త్ర పేరు జునిపెరస్ విర్జినియాన. దేవదారులో ఎరుపు,తూర్పు ఎరుపు లేదా దక్షిణాది ఎరుపు దేవదారు అంటూ పలురకాలు వున్నవి.అలాగే బెడ్ ఫోర్డ్ దేవదారు కూడా
దేవదారును గృహోపకరణాలు చెయ్యటానికి ఉపయోగిస్తారు.దేవదారు నూనె శ్వాసకోసం మార్గంలోని శ్లేషాన్ని తోలగించి శుబ్రపరచును. ముక్కు దిబ్బడను తగ్గించును.ముత్ర నాళరోగాలను నయం చేస్తుంది.అలాగే మూత్రపిండాలలోని అస్వస్థతను తొలగిస్తుంది.జిడ్డు చర్మాన్ని మేరిపిస్తుమ్ది.చుండ్రును నియంత్రించును.
దేవదారు చెట్టు వృక్షశాస్త్రపరంగా కుప్రేసియే కుటుంబానికి చెందినది. దేవదారు వృక్షశాస్త్ర పేరు జునిపెరస్ విర్జినియానా.దేవదారు చెట్టులో పలు రకాలు కలవు.దేవదారు చెట్టు జన్మ స్థానం ఉత్తర అమెరికా. ఈ చెట్టు 30 మీటర్ల (100 అడుగులు)ఎత్తు వరకు పెరుగును. దాదాపు వెయ్యి సంవత్సరాల అయురార్దం కల్గివున్నది.ఈ చెట్టు కర్రను ఉపయోగించే సోలోమన్ జెరూసలేం లో దేవాలయాన్నినిర్మించాడు.సిడ్రస్ లిబని,లేదా లిబనోన్ అనబడే దేవదారునుండి మొదటగా ఆవశ్యక నూనె తయారు చేయబడినది.అయితే ఈ రకపు దేవదారు చెట్టును విరివిగా వాడటం వలన ఈ రకం చెట్తు లభ్యం కావడం లేదు.ఇజిప్తులు మమ్మిలను తయారు చేయునపుడు దేవదారు నూనె/ తైలాన్ని ఉపయోగించారు.అంతేకాదు సౌందర్య సాధనాలలో, క్రిమికీటకాల వికర్షినిగా కుడా వాడారు.దేశీయ అమెరికనులు దేవదారు నూనెలను వైద్యంలో ఉపయోగించారు.ప్రస్తుతం దేవదారునుపెన్ను&సిల్లను,పెట్టెలను ,ఇంటి సామానులు తయారు చేయుటకు ఉపయోగిస్తున్నారు.